钦定古今图书集成/明伦汇编/氏族典/第284卷 > 黄宗旦
## 钦定古今图书集成/明伦汇编/氏族典/第284卷 > 黄宗旦

按《泉州府志》：“宗旦，字叔才，少有神童称。咸平元年，进
士第二，知苏州。王质通判州事，宗旦以年少易之，质
每事与争。宗旦尝得盗数人以诧质，质请曰：‘公何从
知其为贼’？宗旦曰：‘吾以术钩得之’。质曰：‘仁者之政，以
术钩人致之罪，而又喜耶’？宗旦大服，亟称质曰：‘君子
也’。”晚直史馆，病目乞致仕，以刑部郎中出知襄州，卒。